ఆస్టిన్
అస్టిన్ నగరం టెక్సాస్ మధ్యభాగంలో హ్యూస్టన్ నగరానికి ఈశాన్యంలో ఇంటర్‍స్టేట్ 35 పక్కన ఉపస్థితమై ఉంది. అస్టిన్ డల్లాస్ నగరానికి దక్షిణంలో 160 మైళ్ళదూరంలో ఉంది. ఈ నగరం సముద్రమట్టానికి 425-1000 ఎత్తులో వైధ్యం కలిగిన ఎత్తుపల్లాలు కలిగి ఉంటుంది. 2010 గణాంకాలను అనుసరించి నగర మొత్త వైశాల్యం 271.8 చదరపు మైళ్ళు. నగరం వైశాల్యంలో జలభాగం 6.9 చదరపు మైళ్ళు.
ఆస్టిన్
1835-1836 మధ్య సమయంలో టేక్సాస్ సాగించిన స్వాతంత్ర్య పోరాటంలో విజయం సాధించి మెక్సికో నుండి స్వాతంత్ర్యం సాధించించది. టేక్సాస్ స్వతంత్ర కౌటీగా అవతరించి స్వంత రాజ్యాంగ స్థాపన చేసి తన స్వంత అధ్యక్షుడిని, కాంగ్రెస్‍ను మరియు పాలనా వ్యవస్థని ఏర్పాటు చేసుకుంది. 1839 కాంగ్రెస్ టెక్సాస్ స్టీఫెన్ అస్టిన్ పేరుతో రాజధాని నగరం నిర్మించడానికి అనువైన ప్రదేశాన్ని కోరుతూ ఒక కమిషన్ రూపొందించారు. కొత్తగా రూపొందిన రిపబ్లిక్ ఆఫ్ టెక్సాస్ రెండవ అధ్యక్షుడు మిరాబ్యూ బి.లేమర్ కొండలు జలప్రవాహాలు మరియు ప్రశాంత వాతావరణం కలిగిన వాటర్లూ ప్రాంతాన్ని పర్శీలించమని కమిషన్‍కు ప్రతిపాదించాడు. వాటర్‍లూ ప్రాంతం రాజధాని నగరానికి ఎన్నిక చేయబడి ఆస్టిన్ అని నామకరణం చేయబడింది. ఆస్టిన్ అనే పేరు అగస్టిన్ అనే పదం నుండి వచ్చిందని భావిస్తున్నారు. దీనికి మూల పదం మహావీరుడైన అగస్టస్‍దని భావిస్తున్నరు.
ఉత్తర మెక్సికో మరియు రెడ్ రివర్ నుండి మరియు శాంటా ఫీ మరియు గాల్వ్స్టన్ సముద్ర అఖాత మార్గాలు ఈ ప్రాంతాన్ని వాణిజ్యానికి అనుకూల ప్రదేశంగా మార్చాయి. కొలరడోకు తీసుకు పోయే చిషోల్ం ట్రెయిల్ ఉన్నది ఆస్టిన్ నగరంలోనే.